Selvom kalenderen viser forår, måtte AaB-fans finde både sneskovl og handsker frem for at få Aalborg Portland Park klar til søndagens kamp mod Randers.

Selvom det ifølge kalenderen er forår kan sneskovlene endnu ikke pakkes væk. For anden gang inden for en uge har banemand John Larsen og AaB-fans været på hårdt arbejde for at få fjernet sne fra Aalborg Portland Park. I mandags var der stor fare for at kampen mod Horsens ville blive aflyst på grund af sne, men det lykkedes John Larsen og 50 frivillige AaB-supportere, der var mødt op klar til at tage fat med deres sneskovle, at få banen og tilskuerpladserne ryddet. Også det var tilfældet søndag morgen og formiddag. John Larsen har sammen med de frivillige AaB-supportere kørt i pendulfart for at holde banen fri for sne og isslag, så søndagens kamp mod Randers kunne finde sted. Se herunder, hvordan oprydningsarbejdet i formiddag foregik: